АҞӘА, жьҭаара 20 — Sputnik. Урыстәылатәи алаҵа "Спутник V", COVID-19 апрофилактиказы иҭыжьу, 2020 шықәса анҵәамҭазы аҭыжьра хәынтә иацҵахоит, миллионки бжаки доза рҟынӡа ихагалахоит ҳәа аанацҳауеит РИА Новости, Урыстәыла ааглыхреи ахәаахәҭреи рминистр Денис Мантуров иажәақәа шьаҭас иҟаҵаны.
"Ари амза нҵәаанӡа 300 000 доза рҭыжьраҟынӡа инаҳагӡарц ҳагәҭакуп, абҵарамзазы – 800 000, ашықәс анҵәамҭаз – 1,5 миллион рҟынӡа", - ҳәа иҳәеит иара ателеканал "Россия 24" аинтервиу аҭо.
Ииасыз амчыбжь азы иара иазгәеиҭахьан "Спутник V" аҭыжьра 2021 шықәса ааԥынразы 15 миллион доза инаҳагӡоит ҳәа.
Нанҳәамзазы Урыстәыла Агәабзиарахьчара аминистрра ашәҟәы иҭанагалеит COVID-19 аҟынтәи адунеи аҿы ираԥхьатәиу алаҵа. Алаҵа аус адулан Гамалеи ихьӡ зху НИЦЕМ аҿы аинвестициақәа рзы Урыстәылатәи афонд ацхыраарала. Хьӡыс иаҭан "Спутник V".
Алаҵа аҭҵаарагәаҭарақәа қәҿиарала ирхысит 18 - 60 шықәса зхыҵуаз хатәгәаԥхарала иҟазҵаз рҿы. Урҭ зегьы рҿы коронавирустә инфекциа COVID-19 аиммуннтә ҭаки ацәеижьҿагыларақәеи роуит.
Уаанӡа адыррақәа ыҟан алаҵа 20 рҟынӡа тәыла азыҳәара шазырухьо миллиардк рҟынӡа доза аахәараз. Урыстәыла хә-тәылак ирылацәажәахьеит алаҵа аҭыжьразы. Иара алшарақәа 500 миллион доза рҭыжьра алнаршоит ҳәа иӡбоуп.
Иара убас шәаԥхьар ҟалоит:
АҞӘА, абҵара 30 — Sputnik. Акоронавирустә инфекциа алаҵәара инадҳәаланы Москвеи Санкт-Петербурги рҵараиурҭақәа адистанциатә ҵарахь ииаргеит ҳәа Telegram-канал аҿы адырра ҟанаҵоит Урыстәыла аҵара аминистрра. Абри атәы аанацҳауеит РИА Новости.
Адырраҭараҿы иарбоуп регионалтә ҵараиурҭақәакгьы адистанциатә ҵарахь ишиагоу.
Аминистрраҟны аус адырулеит аҵаратә процесс хра аманы аиҿкааразы абжьгарақәа.
Уаанӡа, Москвеи Санкт-Петербурги рҵараиурҭақәа рыстудентцәа адистанциатә ҵарахь риагаразы адҵа анапы аҵаҩны иҭыжьын абҵара 11 рзы.
Арегионалтә ҵараиурҭақәагьы ирабжьган адистанциатә ҵарахь ииасразы.
Урыстәыла COVID-19 рыхьхьеит 2 295 65-ҩык. Рыԥсҭазаара иалҵит 39 895-ҩык, ргәы бзиахеит — 1 778 704-ҩык.
АҞӘА, абҵара 30 — Sputnik. Жә-шықәса зхыҵуа Биниамин Милт Иерусалим, Храмоваиа гора ҳәа иахьашьҭоу аҭыԥ аҿы ахьтәы еимхәыцыра ибеит. Аимхәыццыра ақәра х-нызқьшықәса рҟынӡа ыҟоуп ҳәа аанацҳауеит РИА Новости, Temple Mount Sifting Project асаит адыррақәа шьаҭас иҟаҵаны.
Арԥшӡага ԥшь-ҿыгҳарак амоуп, дара зегь хаз-хазы ахьтәы еимхәыццырақәа рыла ишьақәгылоуп, ашәҭ асахьа амоуп. Убри аан дара рҭагылазаашьа бзианы иҟоуп. Аԥшаах здырбаз археолог аԥхьаҵәҟьа ҳаамҭазтәи рыԥшӡагаз џьишьеит.
Нас еилкаахеит аимхәыццырақәа Актәи абааш аамҭа (Соломон ибааш, ҳера ҟалаанӡа 950 - 586 шш. — аред.) иатәуп ҳәа.
Аҵарауаа ирҳәеит асеиԥш иҟоу амаҭәарқәа шамахамзар ишуԥыхьамшәо.
Ҭагалан аӡәырҩы бзиа ирбо аамҭоуп. Аԥсны ҭагалан аԥсабара убла хнакуеит. Ақыҭарақәа рҟны анхаҩцәа рҽаҩра ҭаргалахьеит, уажәшьҭа аӡын рҽазыҟарҵоит. Ҽаҩраҭагалара аамҭазы амшқәа кьаҿхо иалагеит. Аҵлақәа рыбӷьқәа ҩеижьхоит. Аҳауаԥхарра +23°С, +25°С иҟоуп.
Ақыҭарақәа рҟны анхаҩцәа рҽаҩра ҭаргалахьеит, уажәшьҭа аӡын рҽазыҟарҵоит.
Анҵамҭақәа рышьҭахь лхәыҷра ахьылхылгаз абаҳчаҟны днаиааиуеит Sputnik акорреспондент Илана Амқәабԥҳа.
Акәыкәбаа ҟәшәара иаамҭоуп ҭагалан.
Аԥсабара аԥшәқәа убла хнакуеит.
Ҽаҩраҭагалара аамҭазы амшқәа кьаҿхо иалагеит. Аҵлақәа рыбӷьқәа ҩеижьхоит.
Ага, ашьха бӷьы иаҵәароуп,
Бӷьы иаҵәароуп иахьабалак.
Аҳауа зҩыда гәыҟаҵагоуп,
Амра сыцуп сахьцалак. Сергеи Агындиа.
быӷькаԥсан Аԥсны
Ԥштәы рацәала иҩычоуп ҳаԥсабара.
Абыӷьқәа "ирылху" ауарҳалқәа ана-ара абаҳчақәа рҟны иуԥылоит.
Макьана аԥхынреиԥш ишыԥхарроугьы, амшынҭалара аамҭа макьана ишхыркәшамгьы.
Аҳауаԥхарра +23°С, +25°С иҟоуп.
Жьҭаарамзазы ахьагьы ҟалоит.
Ашьхарахь асы леихьеит.